fi fi fi fi sv en en fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es fi fr fi fi fr fr fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi et fi ceb fi fi fi fi fi fi fi fi fi fi fi fi fi fi fi fi fi fi et fi fi fi fi fi fi fi fi fi fi fi fi fi fi fi fi fi fi vo fi fi fi fi fi fi fi fi fi fi fi fi fi tr fi fi fi fi et fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi de fi fi fi fi fi et fi fi fi fi fi fi ms fi fi fi fi fi fi fi fi fi sv en en fi fi fi fi en fi sv en en fi es
Tätä sisältöä ei ole käännetty valitulle kielelle. Voit siirtyä tästä etusivulle
Hakukenttä. Hae kirjoittamalla hakusana ja klikkaamalla enter. Hae
Sulkemiskorvaus keskisuurille ja suurille yrityksille
Tietoa Suomen elpymis- ja palautumissuunnitelman toimeenpanosta
Korvaus- ja vahinkopalvelut sekä muut palvelut
Rahoitus- ja lainapalvelut sekä valtionvelka
Valtiontalouden kuukausitiedotteet 2014-2020 (ei päivitetä enää)
Kuntien ja hyvinvointialueiden talousraportoinnin tiedote
Valtiokonttori voi hakemuksesta myöntää erityyppisiä talouden tervehdyttämistoimia taloudellisissa vaikeuksissa oleville vuokrataloyhteisöille.
Tervehdyttämistoimien myöntämiselle on pääosin laissa määrätyt ehdot. Yleisesti hakijalta odotetaan suunnitelmaa vaikeuksissa olevan yhteisön talouden tervehdyttämiseksi. Tervehdyttämistoimien myöntämisen keskeisenä edellytyksenä on, että yhteisön talous voidaan tervehdyttämistoimien sekä hakijan ja omistajan omien toimien avulla saada kuntoon.
Tervehdyttämistoimia haetaan Valtiokonttorin hakemuslomakkeella ja hakemuksen mukana on toimitettava erikseen vaaditut ja mainitut liitteet. Varsinainen käsittely alkaa vasta, kun kaikki vaaditut liitteet ja selvitykset on toimitettu.
Rahoitusjärjestelyjä ja talouden tervehdyttämistoimia voi hakea ainoastaan vuokraustoiminnan tervehdyttämistä varten. Jos yhteisössä on vuokraustoiminnan ulkopuolista toimintaa, pitää vuokraustoiminnan taloustiedot eriyttää selkeästi ulkopuolisesta toiminnasta hakemuksessa.
Aravalainan lainaehtoja voidaan muuttaa aravavuokratalo- tai asumisoikeustaloyhteisön talouden tervehdyttämiseksi tai taloudellisten vaikeuksien ennalta ehkäisemiseksi. Kiinteäehtoisen lainan laina-aikaa voidaan pidentää tai korkoa alentaa. Vuosimaksulaina voidaan muuttaa kiinteäehtoiseksi erottamalla lyhennys ja korko erillisiksi maksuiksi. Lisäksi korkoa on mahdollista alentaa.
Valtiokonttori voi myöntää tervehdyttämisavustusta taloudellisissa vaikeuksissa oleville vuokrataloyhteisöille, joilla on voimassa olevaa aravalainaa, valtion takauksellista konvertointilainaa tai valtion takauksellista korkotukilainaa. Tervehdyttämisavustus voidaan myöntää myös ennaltaehkäisevästi, jos vuokrataloyhteisön arvioidaan ajautuvan taloudellisiin vaikeuksiin.
Valtiokonttori voi hakemuksesta myöntää osittain tai kokonaan vapautuksen kertyneiden viivästyskorkojen maksamisesta niille vuokrataloyhteisöille, joilla on Asumisen rahoitus- ja kehittämiskeskuksen (Valtion asuntorahaston) myöntämää lainaa.
Valtiokonttori voi myöntää aravalainan osittaisen anteeksiannon eli akordin kohteen myynnin tai purkamisen yhteydessä, jos kohteelle on myönnetty rajoituksista vapauttaminen tai purkulupa. Rajoitusakordi ja purkuakordi voidaan myöntää vain, jos niiden arvioidaan rajoittavan valtion luottotappioita verrattuna tappioriskiin ilman akordia. Rajoitusakordin määrä on enintään 60 ja purkuakordin 70 prosenttia jäljellä olevasta lainapääomasta. Poikkeustapauksissa purkuakordin määrä voi olla enintään 90 prosenttia.
Aravalainan lainaehtoja voidaan muuttaa, jos se on tarpeen aravavuokrataloyhteisön tai asumisoikeustaloyhteisön talouden tervehdyttämiseksi. Lainaehtoja voidaan muuttaa myös, jos näin voidaan ennaltaehkäistä taloudellisia vaikeuksia tai vähentää valtion luottotappioriskiä.
Mahdollisia muutoksia ovat lainan lyhennyserien koon ja laina-ajan muuttaminen sekä lainan koron alentaminen.
Lainaehtojen muuttamisen edellytyksenä on, että yhteisön taloudelliset vaikeudet johtuvat omistajasta riippumattomasta syystä, esimerkiksi asuntojen vajaakäytöstä tai alueen asuntomarkkinatilanteesta. Lainaehtoja voidaan muuttaa myös silloin, kun tällainen kehitys on ennakoitavissa.
Lainaehtojen muuttamisen ehtona on lisäksi, että aravavuokratalo- tai asumisoikeustaloyhteisön omistaja huolehtii omasta taloudellisesta ja muusta vastuustaan yhteisön talouden tervehdyttämiseksi. Yhteisölle on laadittava Valtiokonttorin hyväksymä tervehdyttämissuunnitelma siitä, miten yhteisön taloutta tervehdytetään tai miten estetään yhteisön ajautuminen taloudellisiin vaikeuksiin. Yhteisön omistaja ei saa periä korkoa omille varoille, kun muutetut lainaehdot ovat voimassa.
Laki aravalainojen lainaehtojen muuttamisesta eräissä tapauksissa (1023/2002)
Valtiokonttori voi myöntää tervehdyttämisavustusta taloudellisissa vaikeuksissa oleville vuokrataloyhteisöille, joilla on voimassa olevaa aravalainaa, valtion takauksellista konvertointilainaa tai valtion takauksellista korkotukilainaa. Tervehdyttämisavustus voidaan myöntää myös ennaltaehkäisevästi, jos vuokrataloyhteisön arvioidaan ajautuvan taloudellisiin vaikeuksiin.
Avustuksen saamisen edellytyksenä on, että omistaja on huolehtinut taloudellisesta sekä muusta vastuustaan vuokrataloyhteisön tai asumisoikeustaloyhteisön talouden tervehdyttämiseksi.
Valtiokonttori voi myöntää avustuksen, jos se on tarpeen yhteisön talouden tervehdyttämiseksi. Avustus voidaan myöntää myös silloin, jos näin voidaan ennaltaehkäistä taloudellisia vaikeuksia tai vähentää valtion luottotappioriskiä.
Edellytyksenä avustuksen myöntämiselle on, että yhteisön taloudelliset vaikeudet johtuvat omistajasta riippumattomasta syystä, esimerkiksi asuntojen vajaakäytöstä tai alueen asuntomarkkinatilanteesta. Avustuksen myöntäminen on mahdollista myös silloin, kun tällainen kehitys on ennakoitavissa. Lisäksi avustuksen myöntämisen edellytyksenä on, että myös omistaja yhtäläisesti avustaa taloudellisesti yhteisöä eikä peri omille varoille korkoa avustuksen myöntämisvuonna eikä sitä seuraavana neljänä vuotena tai tätä pidemmän tervehdyttämissuunnitelman mukaisena aikana.
Valtiokonttori tekee avustusta myöntäessään arvion valtion luottotappioriskistä ja valtion takausvastuun toteutumisesta. Riskiä arvioitaessa otetaan huomioon lainansaajayhteisön varallisuusasema, lainan vakuuden arvo sekä vakuuden realisointimahdollisuudet.
Laki vuokra- ja asumisoikeustaloyhteisöjen talouden tervehdyttämisavustuksista (1030/2008)
Valtiokonttori voi hakemuksesta myöntää erityisestä syystä osittain tai kokonaan vapautuksen kertyneiden viivästyskorkojen maksamisesta niille vuokrataloyhteisöille, joilla on Asumisen rahoitus- ja kehittämiskeskuksen (Valtion asuntorahaston) myöntämää lainaa.
Jos lainan on myöntänyt kunta, viivästyskorkohelpotusta haetaan kunnalta.
Viivästyskorkohelpotus liittyy usein muihin tervehdyttämistoimenpiteisiin, joiden yhteydessä on mahdollista myöntää helpotusta myös viivästyskorkoihin. Hakemuksessa hakijan on esitettävä syyt maksuviiveille sekä erityiset perusteet viivästyskorkohelpotuksen myöntämiselle.
Valtiokonttori voi myöntää aravalainan osittaisen anteeksiannon eli akordin kohteen myynnin yhteydessä, jos kohteelle on myönnetty rajoituksista vapauttaminen. Valtiokonttori päättää rajoitusakordin myöntämisestä ja tarvittaessa akordille asetettavista ehdoista.
Rajoitusakordi voidaan myöntää vain, jos sen arvioidaan rajoittavan valtion luottotappioita verrattuna tappioriskiin ilman akordia.
Rajoitusakordin määrä on enintään 60 prosenttia jäljellä olevasta lainapääomasta. Lainan erääntyneet korot eivät sisälly anteeksiannettavaan osuuteen.
Rajoitusakordin myöntämisen edellytyksenä on, että
Asumisen rahoitus- ja kehittämiskeskus (ARA) myöntää vapautuksen aravarajoituksista
omistajayhteisö on taloudellisissa vaikeuksissa kohteen pitkäaikaisen vajaakäytön tai sen ilmeisen uhan vuoksi
vuokrataloyhteisö on vähentyvän asuntokysynnän alueella.
Loppuosa lainasta tulee maksaa takaisin ja kohde myydä akordin toteutuksen yhteydessä.
Hakijan on toimitettava osana hakemuksen tervehdyttämissuunnitelmaa selvitys siitä, miten rajoituksista vapauttaminen, kohteen myynti ja akordi vaikuttaisivat yhtiön taloudelliseen tilanteeseen. Suunnitelmassa tulee esittää, miten kohteen myynti toteutetaan. Lisäksi hakijan on ilmoitettava, kuinka akordin jälkeinen lainaosuus maksetaan Valtiokonttorille ja miten myytävän kohteen muut mahdolliset lainat maksetaan. Kokonaissuunnitelman avulla selvitetään, miten lainansaajayhteisön talous on mahdollista saada kuntoon. Kokonaissuunnitelman ja muun selvityksen perusteella arvioidaan akordin määrä.
Hakijan on myös selvitettävä omat toimenpiteensä talouden tasapainottamiseksi.
Akordin myöntämistä ja sen määrää arvioitaessa otetaan huomioon lainansaajan varallisuusasema, lainan vakuuden arvo suhteessa valtion asuntolainan jäljellä olevaan pääomaan ja vakuuden realisointimahdollisuudet.
Aravarajoituslaki (1190/1993) 16 a § Akordi rajoituksista vapauttamisen yhteydessä
Valtiokonttori voi myöntää purkuakordin sellaiselle aravakohteelle, jolle Asumisen rahoitus- ja kehittämiskeskus (ARA) on myöntänyt purkuluvan tai vapautuksen aravarajoituksista. Valtiokonttori voi lainansaajan hakemuksesta päättää, että osa jäljellä olevasta aravalainasta jää valtion vastuulle. Akordin määrä on enintään 70 prosenttia jäljellä olevasta lainasta ja erääntyneistä koroista. Poikkeustapauksissa enimmäismäärä voi olla tietyin edellytyksin 90 prosenttia jäljellä olevasta lainapääomasta ja erääntyneistä koroista.
Purkuakordin kohteena olevan lainan pääoma muodostuu akordin päätöshetkellä jäljellä olevasta aravalainan pääomasta ja erääntyneistä koroista.
Purkuakordin saaneen velallisen on maksettava loppuosa lainasta takaisin valtiolle ennen kohteen purkamista. Valtiokonttori voi erityisestä syystä vahvistaa lainan loppuosalle lyhennyssuunnitelman ja hyväksyä tarvittaessa saatavalle vakuuden.
Aravarajoituksista vapautuminen ei tule voimaan ennen kuin jäljellä oleva laina on akordipäätöksen jälkeen kokonaisuudessaan maksettu takaisin tai Valtiokonttorin vahvistaman maksusuunnitelman mukaiselle lainamäärälle on annettu Valtiokonttorin hyväksymä vakuus. Asuntoa tai taloa ei saa purkaa, ennen kuin purkuakordipäätös on tullut voimaan.
Lisäksi purkuakordin myöntämisen edellytyksenä on, että
valtion tukeman vuokratalon tai -asunnon purkamiseen on saatu ARAlta purkulupa tai vapautus aravarajoituksista
purkuluvan myöntämiseen johtaneet syyt ovat aiheuttaneet lainansaajalle taloudellisia vaikeuksia tai niiden uhan
akordi on tarpeen lainansaajan talouden tervehdyttämiseksi tai taloudellisten vaikeuksien ennaltaehkäisemiseksi.
Hakijan on toimitettava osana hakemuksen tervehdyttämissuunnitelmaa selvitys siitä, miten rajoituksista vapauttaminen tai purkulupa, kohteen purkaminen ja akordi vaikuttaisivat yhtiön taloudelliseen tilanteeseen. Suunnitelmassa tulee esittää, miten kohteen purkaminen toteutetaan. Lisäksi hakijan on ilmoitettava, kuinka akordin jälkeinen lainaosuus maksetaan Valtiokonttorille ja miten purettavan kohteen muut mahdolliset lainat maksetaan.
Poikkeustapauksissa purkuakordin määrä on kuitenkin enintään 90 prosenttia, jos lainansaaja on huomattavissa ja pitkäaikaisissa taloudellisissa vaikeuksissa, jotka johtuvat alueen asuntomarkkinatilanteessa, väestökehityksessä ja muissa lainansaajan toimintaan vaikuttavissa seikoissa tapahtuneista muutoksista. Kaikkien edellä mainittujen edellytysten tulee täyttyä yhtäaikaisesti. Lainansaajan toimintaan vaikuttaneen muun seikan tulee olla yhteisöstä tai sen omistajasta riippumaton.
Aravarajoituslaki (1190/1993) 17 a § Akordi purkamisen yhteydessä
Lataa alta talouden tervehdyttämistoimien hakemista varten hakulomake.
Osiosta ”Vaaditut liitteet” voit tarkistaa, mitä muita liitteitä hakemuslomakkeen mukana on lähetettävä. Valtiokonttori on tehnyt osaan vaadituista liitteistä valmiin lomakepohjan (lomakepohja aukeaa liitteen nimeä painamalla).
1. Selvitys maksuviiveisiin johtaneista syistä ja perustelut haettavalle viivästyskorkohelpotukselle.
2. Muut hakijan tai Valtiokonttorin tarpeelliseksi katsomat lisäselvitykset
Lainaehtojen muuttaminen, talouden tervehdyttämisavustus, rajoitus- ja purkuakordi
1. Vuokratalokohteiden tietoja taulukkopohjaan täytettynä tai taulukon tiedot Excel-tiedostona
2. Tiedot yhteisön rahalaitoslainoista taulukkopohjaan täytettynä tai taulukon tiedot Excel-tiedostona. Tiedoista tulee selvitä rahalaitoslainojen lyhennysohjelmat ja korkotiedot.
3. Kaksi viimeksi vahvistettua täydellistä tilinpäätöstä (sisältäen toiminta- ja tilintarkastuskertomuksen sekä tase-erittelyt)
4. Talousarvio kuluvalle ja seuraavalle vuodelle
yhteisön asuntojen käyttöaste ja sen kehitys, kunto ja tulevat korjaustoimenpiteet sekä vuokra- tai vastiketaso suhteessa alueen muuhun vuokra- tai vastiketasoon
alueen väestörakenteen kehitys sekä toimintaympäristö ja sen muutokset sekä se, miten edellä mainitut tekijät vaikuttavat yhteisön kohteiden käyttöasteisiin ja vuokra- tai vastiketasoon sekä yhteisön toimintaan muutoin
mitä muutoksia on tapahtunut alueen asuntomarkkinatilanteessa, väestönkehityksessä ja muissa yhteisön toimintaan vaikuttaneissa seikoissa, mistä johtuen yhteisö on taloudellisissa vaikeuksissa
omistajan toimenpiteet talouden tervehdyttämiseksi tai taloudellisten vaikeuksien ennaltaehkäisemiseksi mukaan lukien selvitys siitä, millaisiin toimenpiteisiin omistaja on valmis mahdollisen akordin tai avustuksen johdosta
täällä on vinkkejä (pdf) tervehdyttämissuunnitelman laatimiseen
6. Kunnan vuokra-asumisen kehittämissuunnitelma, jos kunnassa on vuokra-asuntojen vajaakäyttöä (ks. ohje)
7. Purku- tai rajoitusakordia haettaessa lisäksi seuraavat liitteet:
ARAn päätös rajoituksista vapauttamisesta / purkulupa
lainhuuto- ja rasitustodistukset hakemuksen kohteena olevasta kiinteistöstä tai vuokraoikeudesta (todistukset saavat olla enintään kolme kuukautta vanhoja)
akordin ja kohteesta luopumisen vaikutukset yhteisön talouteen
rajoitusakordia haettaessa hinta-arvio myytävästä kohteesta
kokonaisselvitys purkamiskustannuksista sekä purkamisen ja mahdollisen purkuavustuksen vaikutuksista yhteisön taloudelliseen tilaan sekä miten purkaminen toteutetaan
miten akordin jälkeisen lainaosuuden maksaminen Valtiokonttorille järjestetään
8. muut hakijan tai Valtiokonttorin tarpeelliseksi katsomat lisäselvitykset.
Rahoitusjärjestelyjä ja talouden tervehdyttämistoimia voi hakea ainoastaan vuokraustoiminnan tervehdyttämistä varten. Jos yhteisössä on vuokraustoiminnan ulkopuolista toimintaa, pitää vuokraustoiminnan taloustiedot eriyttää selkeästi ulkopuolisesta toiminnasta hakemuksessa.
Hakulomakkeen ja liitteet voi toimittaa sähköpostilla osoitteeseen aravalainat(at)valtiokonttori.fi.
Julkaistu 18.2.2019 , Päivitetty 22.9.2022 klo 10:47
Miten pääsen kirjautumaan laina-asiakkaiden sähköiseen asiointipalveluun?
Pääset kirjautumaan palveluun verkkosivuiltamme.
Tarvitset kirjautumiseen Suomi.fi -tunnukset tunnistautumista varten. Jotta kirjautuminen onnistuu, tarvitset lisäksi seuraavat valtuudet:
Asiakaskategoria: Talous ja rahoitus
Valtuusasiat: Luottojen ja vakuuksien katselu
Tietoa valtuuksista löydät Suomi.fi -verkkosivuilta.
Jos tarvitset lisätietoja palvelun käytön aloittamisesta ja sisäänkirjautumisesta, löydät hyvät ohjeet verkkosivuiltamme.
Miksi en pääse kirjautumaan sähköiseen asiointipalveluun?
Onko sinulla tunnusten kanssa ongelmia? Katso verkkosivuiltamme löytyvät ohjeet palvelun käytön aloittamisesta ja sisäänkirjautumisesta.
Jos et pääse kirjautumaan palveluun, syy voi olla myös se, että sinulta puuttuu yhteisön asioiden hoitamiseksi laina-asiointiin tarvittavat Suomi.fi -valtuudet. Tarkista, että valtuutesi ovat ajan tasalla.
Laina-asiakkaiden sähköinen asiointipalvelu tarvitsee seuraavat Suomi.fi -valtuudet, jotta kirjautuminen onnistuu:
Asiakaskategoria: Talous ja rahoitus
Valtuusasiat: Luottojen ja vakuuksien katselu
Lisätietoja yhteisön puolesta asioinnista ja valtuuksista löydät Suomi.fi -verkkosivuilta.
Digi- ja väestötietoviraston asiakaspalvelu auttaa yrityksiä ja yhteisöjä Suomi.fi -palvelujen käytössä numerossa 0295 53 5115 (arkisin klo 10-15).
Miten saan tilinpäätöstä varten tarvittavat asiakirjat ja syksyn ennakkotietokirjeet?
Löydät aravalainojen lainatiedot, tulevien erien ennakkotietokirjeen ja todistukset Laina-asiakkaiden sähköisestä asiointipalvelusta. Pääset kirjautumaan palveluun verkkosivuiltamme.
Asiakirjat löydät lainan tiedoista, ”Raportit”-välilehdeltä.
Luettelo lainoista löytyy klikkaamalla sisäänkirjautumisen jälkeen vasemmasta reunasta kohtaa ”Etusivu”.
Haluan maksaa aravalainan ennenaikaisesti pois. Miten toimin?
Pyydä aravalainan loppulasku luottopalvelustamme viimeistään kolme viikkoa ennen toivottua maksupäivää. Ole luottopalveluumme yhteydessä sähköpostitse: luottopalvelu(at)valtiokonttori.fi.
Mainitse viestissäsi aravalainan numero ja tarkka poismaksupäivämäärä korkojen laskemista varten.
Huomaathan, että luovutamme vakuusasiakirjat vasta sen jälkeen, kun aravalainan ennenaikaisesta takaisinmaksusta on kulunut kolme kuukautta (laki takaisinsaannista konkurssipesään 758/1991).
Tarvittaessa voit pyytää Valtiokonttorista sitoumuksen siitä, että luovutamme panttikirjat tuon määräajan jälkeen. Lähetä pyyntö meille sähköpostitse osoitteeseen aravalainat(at)valtiokonttori.fi.
Miten saan laskun aravalainasta siirtymään uudelle velalliselle?
Voimme ohjata aravalainan laskutuksen uudelle velalliselle, kun laina on ensin siirretty.
Hae Valtiokonttorilta aravalainan siirtoa sen jälkeen, kun luovutus on tapahtunut. Löydät tähän ohjeet verkkosivuiltamme.
Lisää kysymyksiä ja vastauksia
Webinaari: Valtion tukitoimenpiteet vuokrataloyhteisön tervehdyttämiseksi
Vuokrataloyhteisö: talouden tervehdyttämistoimet haettavissa
Selvitys vanhustentaloyhteisöjen tilanteesta tarjoaa ratkaisukeinoja haasteisiin
Asiakaspalvelu – Talouden tervehdyttämistoimet
0295 50 3020, ma–pe 10.00–12.00
Sörnäisten rantatie 13, Helsinki
PL 14, 00054 Valtiokonttori
Puh. vaihde 0295 50 2000
Faksi 0295 50 3333
Usein kysyttyä kustannustuesta >
Tätä sisältöä ei ole käännetty valitulle kielelle. Voit siirtyä tästä etusivulle
Tätä sisältöä ei ole käännetty valitulle kielelle. Voit siirtyä tästä etusivulle